Selvom corona ikke længere har status som en samfundstruende sygdom, så er der stadig interesse for at blive klogere på, hvordan virussen smitter. -	Der er ikke nogen, der kan svare præcist på, om briller har betydning for coronasmitte, men det vil vi nu undersøge, siger Henrik Nielsen, overlæge på Aalborg Universitetshospital og en af de ansvarlige for undersøgelsen. Behov for frivillige Undersøgelsen kræver mange frivillige i Danmark og Norge - helt op til 100.000 forsøgspersoner, hvis det står til Henrik Nielsen. For at blive forsøgsperson er det vigtigt, at man ikke bærer briller til dagligt. -	Det er et simpelt forsøg. Halvdelen af personer vil efter lodtrækning blive bedt om ikke at gøre noget, imens den anden halvdel bliver bedt om at bære briller i 14 dage, forklarer Henrik Nielsen. Forsøget skal vise, om der er en forskel på, hvor mange fra hver af grupperne, der har fået corona i forsøgsperioden. For at deltage i forsøget skal man tilmelde sig på hjemmesiden covidbrille.dk .

Referat:
Aalborg Universitetshospital er med i et  nyt forsøg, som skal undersøge, om briller mindsker risikoen for at blive smittet med coronavirus.